Путин, Владимир Владимирович

Владимир Владимир Путин  () (1952 ч. октябрь 7-де, Ленинград, РСФСР, ССРЭ-ге төрүттүнген) – Россияның политиктиг болгаш күрүне ажылдакчызы, амгы үеде Россия Федерациязының Президентизи, Россия Федерациязының Чепсектиг күштериниң дээди кол командылакчызы.

 Намдары 
1999-2000 чылдарда болгаш 2008 чылдан 2012 чылда – Россия Федерациязының Чазак даргазы турган. РФ-тиң Федералдыг айыыл чок чорук албанының директор (1998-1999 чч), 1999 чылда РФ-тиң Айыыл чок чорук Чөвүлелиниң бижээчи албан-дужаалын күүседип турган. Ленинградтың Күрүне Университединиң хоойлу-дүрүм факультединиң доозукчузу.

1999 чылда декабрьның 31-де РФ-тиң президентизи Борис Ельцинниң шиитпири-биле РФ-тиң президент хүлээлгезин түр када күүседир кылдыр В.В. Путинни томуйлаткан. 2000 чылдың март 26-да РФ-тиң президентизи кылдыр соңгудуп алган. 2004 биле 2012 чылдарда күрүне баштыңының албан-дужаалгазынга база катап чонга соңгудуп алган.

Курлавыр полковниги (1999). Россия Федерациязының 1-ги чергениң чиңгине күрүне чөвүлекчизи (1997). Экономика эртемнериниң кандидады (1997). Самбо (1973) биле дзюдо (1975) спортунуң мастериВладимир Путин — Президент России, Россияның самбога алдарлыг тренери (1998). Немец  биле англи дылга хостуг чугааланыр.

 Өг-бүлези 
Владимир Путин биле Людмила Шкребневаның кудазы 1983 чылда болган.

1983 чылдың июль 28-те 30 харлыг Путин 25 харлыг Людмила Александровна Шкребневага өгленген. Ийи уругларлыг: Мария (1985 чылдың апрель 16-да Ленинградка төрүттүнген) биле Катерина (1986 чылдың август 31-де Дрезденге төрүттүнген).

2013 чылдың июнь 6-да «Россия-24» телеканалының интервьюзунга Владимир биле Людмила Путиннер ийи таланың шиитпири-биле чарлыышкынның дугайында чарлааннар. Чарлыышкын боду, Путинниң парлалга-бижээчизи Д. Песковтуң тайылбыры-биле алырга, 2014 чылдың март айның үезинде хевир киирген.

 Демдеглелдер 

 Дөзүк 

Аңгылал: Кижи
Аңгылал: Төречи